Un cetățean român dat în urmărire internaţională le-a dat emoţii pasagerilor unui avion, pe ruta Bruxelles - Malta.

Scandalul a pornit după ce bărbatul, aflat în stare de ebrietate, a ocupat locul unei pasagere şi a refuzat să-l elibereze. Enervat de intervenţia personalului de bord, bărbatul a lovit o persoană, apoi alţi trei pasageri i-au sărit în ajutor.

Ca urmare, căpitanul a declarat alertă la bordul avionului şi a cerut permisiunea pentru aterizare de urgenţă la Pisa.

Patru pasageri, printre care şi bărbatul violent, au ajuns la poliţie. Acolo, autorităţile şi-au dat seama că el fusese dat în urmărire internaţională pentru furt şi conducerea unui vehicul fără permis. Acum, bărbatul urmează să fie extrădat în România.